РАЙОННА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л № 1 -ЕП / 6.04.2019г.

ИЗБОРИ ЗА ЧЛЕНОВЕ НА ЕВРОПЕЙСКИ ПАРЛАМЕНТ 2019

На 6 АПРИЛ 2019 г. от 10:30 часа се проведе заседание на Районната избирателна комисия Благоевград, при следния Д н е в е н р е д:

1. Проекти на решения

* брой на печатите на Районна избирателна комисия Благоевград, избор на член от състава на комисията за маркиране на печатите, с цел защитата им
* провеждане на заседания на РИК, място за обявяване на решенията на Районна избирателна комисия Благоевград, избор на говорител.

1. Разни.

ПРИСЪСТВАХА:

Мартин Бусаров, Исмет Узунов, Йордан Симонски, Вилислав Балев, Весела Цомпова-Стоянова, Мария Стойнева, Илия Милев, Стоян Христов,Бойка Юсева, Мариана Ненкова-Атанасова, Тина Кълбова, Валя Домозетска, Рангел Бараков,Светослава Терзиянова-Михайлова,.

ОТСЪСТВАХА: Димитър Колев, Антоанета Богданова, Мустафа Сирачки, Владимир Вачев, Елена Димитрова

Заседанието бе открито в 10:30 ч. и председателствано от Мартин Бусаров - председател на комисията.

Мартин Бусаров:

Скъпи колеги, откривам заседанието на Районната избирателна комисия – Благоевград.

Добре дошли на първото ни официално заседание за предстоящите избори, които ще произведем като РИК 01.

Използвам случая да ви поздравя, около 70% от състава на РИК се познаваме, работили сме заедно.

\*следва кратко представяне на членовете от състава на РИК

Тъй като присъстват и медии , нека да пристъпим към важно действие от правомощията на РИК, а именно да нараним печатите на РИК , с оглед тяхната защита.

ЦИК със свое решение 37-ЕП /02.04.2019 са указали на РИК да се определи член от състава, който заедно с председателят да нарани печатите ни.

Аз предлагам да спазим традицията и този член да е секретарят на РИК 01 – господин Исмет Узунов.

Мартин Бусаров: Колеги предлагам Ви :

Проект за решение с номер Р1

ОТНОСНО: брой на печатите на Районна избирателна комисия Благоевград, избор на член от състава на комисията за маркиране на печатите, с цел защитата им

На основание чл.72, ал.1, т.1 и ал.2 от Изборния кодекс и във връзка с Решение N:37-ЕП от 02.04.2019г. на ЦИК , при спазване на законоустановения кворум, Районната избирателна комисия-Благоевград

РЕШИ:

1. Печатите на Районната избирателна комисия са три на брой.
2. Районната избирателна комисия – Благоевград определя Исмет Узунов – секретар, който да маркира печатите на РИК, заедно с председателят Мартин Бусаров, след получаването им.

За маркирането на печатите да се състави протокол и да се положат по три отпечатъка от всеки печат.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

Колеги, моля гласуваме!

Гласували 15 членове, от които » ЗА» 15 , » ПРОТИВ» няма.

Решение 1 е прието в 10.40 ч.

В залата влиза члена на РИК Елена Димитрова.

М. Бусаров: Колеги предлагам Ви :

Проект за решение с номер Р2

ОТНОСНО: провеждане на заседания на РИК, място за обявяване на решенията на Районна избирателна комисия Благоевград, избор на говорител

На основание чл.72, ал.1, т.1 и ал.2 от Изборния кодекс и във връзка с Решение N:39-ЕП от 06.04.2019г. на ЦИК , при спазване на законоустановения кворум, Районната избирателна комисия-Благоевград

РЕШИ:

1. Районната избирателна комисия Благоевград ще заседава в дните **Вторник** и **Четвъртък**, от **18.00 часа**, на следния административен адрес: гр.Благоевград, пл. „Георги Измирлиев“ 9, в сградата на Областна администрация Благоевград, етаж 3, стая 36.
2. Председателят на РИК-Благоевград по своя преценка и при необходимост може да свиква извънредни заседания.
3. Районната избирателна комисия Благоевград обявява решенията си в деня на приемането им, чрез поставяне на табло на първи етаж в сградата на Областна администрация Благоевград. Решенията се публикуват и на интернет страницата на РИК-Благоевград.
4. Районната избирателна комисия – Благоевград ще се представлява от пред медиите от председателя или определен от него друг член на комисията.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

Колеги, гласуваме.

Гласували 16 членове, от които » ЗА» 16 , » ПРОТИВ» няма.

Решение 2 е прието в 10.50 ч.

М.Бусаров:

Преди да приключим, само да Ви уведомя, че ще обновим и инфото на интернет страницата ни,аз и секретарят на РИК ще имаме грижата.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Заседанието приключи в 11.00ч.

Следващо заседание на 09.04.2019г. – ВТОРНИК от 18.00ч.

Председател: Секретар:

Мартин Бусаров Исмет Узунов